S-107/2016

Mál þetta, sem þingfest var og dómtekið fimmtudaginn 8. september sl., er höfðað með ákæru lögreglustjórans á Suðurlandi þann 29. júní sl., á hendur G-kk-þgf B-kk-þgf, til heimilis að Háengi 14, Selfossi,

„fyrir fíkniefnalagabrot og brot á almennum hegningarlögum

I.

með því að hafa, síðdegis föstudaginn 6. maí 2016 í strætisvagnaskýli við Fjölbrautaskóla Suðurlands við Tryggvagötu á Selfossi, haft í vörslu sinni 2,2 g af amfetamíni í tveimur einingum, sem ákærði framvísaði til lögreglu eftir að afskipti voru höfð af honum umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr. og 1. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001 með síðari breytingum.

II.

með því að hafa, síðdegis þriðjudaginn 17. maí 2016 í afgreiðslu Endurvinnslunnar, Austurvegi 69 á Selfossi, framvísað fölsuðum móttökuseðli fyrir endurvinnanlegar umbúðir vegna greiðslu skilagjalds; sem ákærði hafði örskömmu áður falsað með eigin hendi á þann hátt að fjöldi umbúða var ranglega tilgreindur 1.322 áldósir og 2.436 plastumbúðir í stað þeirra 22 áldósa og 36 plastumbúða sem ákærði hafði þá skilað inn til Endurvinnslunnar og fengið móttökuseðill fyrir og þannig aflað sér kr. 59.200, með ólögmætum hætti.

Telst brot ákærða varða við 155. gr. almennra hegningarlaga nr. 19, 1950, en til vara við 248. gr. sömu laga.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrá 32455), samkvæmt 6. mgr. 5. gr. laga nr. 65, 1974 og 2. mgr. 14. g.r reglugerðar nr. 233, 2001 og til greiðslu alls sakarkostnaðar.“

Ákærði mætti við þingfestingu málsins, ásamt S-kk-þgf J-kk-þgf hrl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði átján sinnum áður sætt refsingu, þar af tvívegis vegna auðgunarbrota og þrettán sinnum vegna fíkniefnalagabrota, síðast með dómi uppkveðnum þann 13. september 2012.

Refsing ákærða er hæfilega ákveðin fangelsi í 60 daga. Að virtum atvikum máls og að teknu tilliti til skýlausrar játningar ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar. Sakarkostnaður samkvæmt yfirliti lögreglu nemur 64.480 kr. Þá er þóknun skipaðs verjanda ákærða hæfilega ákveðin 80.600 kr., að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, G-kk-nf B-kk-nf, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940

Gerð eru upptæk 2,2 g af amfetamíni, sbr. efnaskrá lögreglu nr. 32455.

Ákærði greiði sakarkostnað, samtals 145.080 krónur, þar af þóknun skipaðs verjanda síns, S-kk-ef J-kk-ef hrl., 80.600 krónur, að teknu tilliti til virðisaukaskatts.

S-kvk-nf I-kvk-nf.